text: দুদিন পরেই দোল ও হোলি, কিন্তু দয়াকরে এগুলি করবেন না - Birbhum- Lal Matir Desh
  Home » অন্যান্য » দুদিন পরেই দোল ও হোলি, কিন্তু দয়াকরে এগুলি করবেন না
  দুদিন পরেই দোল ও হোলি, কিন্তু দয়াকরে এগুলি করবেন না
  Birbhum 27, February 2018	অন্যান্য Leave a comment 182 Views
  ফাল্গুনের পূর্ণিমায় দোল বা বসন্ত উৎসব, আর ক্যালেন্ডার অনুযায়ী ঠিক তারপরের দিন হোলি। আমাদের বাংলায় হোলির সেরকম উৎসাহ দেখা না মিললেও, দোল বা বসন্ত উৎসবে উৎসাহ চোখে পড়ার মত। দোলের উৎসব শাস্ত্র মতে হিন্দুদের মূল উৎসব হলেও সম্প্রীতির বাংলায় সকল ধর্মের মানুষকেই একসাথে মিলে মিশে আনন্দ উপভোগ করতে লক্ষ্য করা যায়।
  হোলি এবার শুক্রুবার। দোলের পরের দিন। কিন্তু বাংলায় হোলির প্রচলন মাত্র কয়েকটি হিন্দি ভাষী অধ্যুষিত এলাকা ছাড়া অন্য কোথাও লক্ষ্য করা যায় না। এককথায় বলতে গেলে বাঙালির হোলি ও দোল একসাথেই।
  এতো গেল উৎসবের কথা। আর উৎসবের আনন্দের মাঝেই আমরা কখনো কখনো ভুলে যায় প্রকৃতি, অন্যান্য জীবের কথা। ভুলে গিয়ে ভুলও করে থাকি। আনন্দের মাঝেই তখন নেমে আসে অবসাদ। তবে সে অবসাদ আমরা টের নাও পেতে পারি। কারন যাদের প্রতি এমনটা হয়ে থাকে তারা কেউই কথা বলতে পারে না।
  কখনো গাছের পলাশ মাথায়, কখনো রাস্তার কুকুর, ছাগল, গরু এদের মাখিয়ে দেওয়া হয় রঙ।
  গাছের ফুলকে গাছেই থাকতে দিন, প্রকৃতি আরও সুসজ্জিত হবে। আর কথা বলতে না পারা অবলা প্রাণীগুলোকে এভাবে রঙ মাখিয়ে দিয়ে কখনো ভেবেছেন, ওরা কিভাবে তুলে ফেলবে সেগুলো?
  শরীরের অস্বস্তিতে জিভ দিয়ে পরিষ্কার করে তারা। তারপর আবার সেই জিভ দিয়েই খাবে খাবার। আর তাতেই ক্ষতিকর।
  নিজেদের আনন্দ অন্যদের নিরানন্দের কারন যেন না হয়ে ওঠে সেগুলি নজরে রাখা আমার আপনার সকলের সামাজিক দায়িত্ব।